b'\n_START_ARTICLE_\nMulatjera\n_START_PARAGRAPH_\nMulatjera (nem\xc5\xa1ko Saumfad iz srednjeve\xc5\xa1ko latinsko salma (sauma = tovoriti), starovisokonem\xc5\xa1ko soum, angle\xc5\xa1ko mule track) je za vozove preve\xc4\x8d strma, preozka ali pregroba stara pot, po kateri so v\xc4\x8dasih tovorili blago s pomo\xc4\x8djo mul ali konj. Svetla \xc5\xa1irina na vi\xc5\xa1ini tovora je bila okoli 3 metre._NEWLINE_Tovor je bil zavarovan na posebnih nosilih na \xc5\xbeivalih. Kolona je bila sestavljena iz ene ali ve\xc4\x8d \xc5\xbeivali, ki do hodile druga za drugo. Obremenitev \xc5\xbeivali je zna\xc5\xa1ala pribli\xc5\xbeno 120\xe2\x80\x93130 kilogramov odvisno od lokalnih razmer. Pogosto je samo prvo \xc5\xbeival vodil vodja, druge \xc5\xbeivali so bile navezane ali pa ne, za njo._NEWLINE_Mulatjere najdemo ve\xc4\x8dinoma v gorah. Veliko zgodovinskih alpskih prelazov je bilo zasnovanih kot mulatjere z mre\xc5\xbeo postajali\xc5\xa1\xc4\x8d oziroma oskrbovali\xc5\xa1\xc4\x8d, kjer so blago pretovorili na spo\xc4\x8dite \xc5\xbeivali. Kot tovorne \xc5\xbeivali so v Evropi uporabljali osle, mule in konje._NEWLINE_Ve\xc4\x8dina mulatjer je do danes bodisi ukinjena ali so se spremenile v obi\xc4\x8dajne ceste. Dobro znan primer, znan \xc5\xbee tiso\xc4\x8dletja, je avstrijska mulatjera Felbertauernstra\xc3\x9fe.\n_START_SECTION_\nZgodovina\n_START_PARAGRAPH_\nPrenos blaga z \xc5\xbeivalmi dokazujejo petroglifi v Carschenni, nad Thusisom v \xc5\xa0vici in pot \xc4\x8dez prelaz Spl\xc3\xbcgenpass (italijansko  Passo dello Spluga, na vi\xc5\xa1ini 2115 m), od vsaj pribli\xc5\xbeno 1000 pr. n. \xc5\xa1t. je bil edini na\xc4\x8din za prenos blaga prek Alp v tem obdobju. \xc5\xbde v rimskem obdobju so se pojavile poti preko prelazov Reschenpass, Malojapass, Julier in Septimer, kot primerne poti za prena\xc5\xa1anje tovora preko Alp._NEWLINE_Po upadu trgovine v \xc4\x8dasu preseljevanja ljudstev, so v srednjem veku ustanavljali tovorne dru\xc5\xbebe, kot tudi zadruge, ki so med  drugim spremljale kneze na njihovih potovanjih. Imeli so tudi svoj pravni red._NEWLINE_Sprva je svoje blago na konju spremljal lastnik, proti koncu srednjega veka pa prevoznik, ki je dostavil blago neposredno prejemniku._NEWLINE_Tudi v srednjem veku so imeli konvoji mul tovorne dokumente kot nekak\xc5\xa1no tranzitno pismo, imenovano Pollitte._NEWLINE_Razvoj tovorni\xc5\xa1tva v 15. in 16. stoletju je povzro\xc4\x8dil v 17. stoletju nastanek po\xc5\xa1tnih uradov in vedno bolje vzdr\xc5\xbeevane ceste. V Alpah je tovorni\xc5\xa1tvo izgubilo svoj gospodarski pomen s \xc5\xa1irjenjem \xc5\xa1tevilnih prelazov s cestami za vozove; Simplon 1806, Spl\xc3\xbcgen 1822, Gotthard 1830. Z izgradnjo gotthardske \xc5\xbeeleznice leta 1882 je tovorni\xc5\xa1tvo popolnoma zamrlo. _NEWLINE_Danes se mulatjere, kjer so \xc5\xa1e ohranjene, uporabljajo kot planinske poti.\n_START_SECTION_\nMulatjere v Sloveniji\n_START_PARAGRAPH_\nVe\xc4\x8dina mulatjer v Sloveniji je nastala v \xc4\x8dasu prve svetovne vojne, ko je tukaj potekala so\xc5\xa1ka fronta. To si bile voja\xc5\xa1ke poti, zgrajene z namenom oskrbe bojnih polo\xc5\xbeajev na bojni liniji. Poti so bile utrjene s podpornimi konstrukcijami, pogosto so bili, zaradi ve\xc4\x8dje varnosti, izkopani tudi predori.'